Nu există o vârstă anume când specialiștii recomandă achiziționarea covorașelor educative pentru copii. Acestea pot fi utilizate chiar din primele zile de viață. Da, copilul nu va începe imediat să le exploreze, dar astfel vei crea un loc sigur unde îți poți lăsa copilul. Datorită faptului că covorașele sunt mici și ușoare, le poți muta după necesitate, astfel încât copilul tău va fi mereu sub supravegherea ta, iar tu vei putea să te ocupi liniștită de treburile zilnice.
Copiii vor începe să exploreze și să se dezvolte, stând pe covorașul de joacă, începând din momentul în care vor putea să-și ridice și să-și țină capul singuri, așa că acesta este un moment potrivit pentru a achiziționa un covoraș nou și mai interesant.